Jeg har opdaget en utæthed ved udluftningen fra faldstammen på taget. Det er tagpaptag. Kan jeg selv tætne dette og hvordan kan det gøres. Udluftningen bruges ikke mere, men jeg har valgt at lade den være og kun tætne omkring den, da jeg ellers mener det vil blive for voldsomt. Der er en revne i samlingen af pappet omkring denne udluftning. Kan man få et rep. sæt til dette. Jeg har tidligere hørt at sand med der fyldes med tjære kan bruges, er det korrekt.


Palle Jørgensen


Kan jeg selv tætne mit tagpap?
Hej Palle


Den simple gør-det-selv måde at tætne dit tagpap, er ved at bruge tagtætningsmasse. Der findes flere producenter af dette bitumenholdige tykke beg. Se eksempelvis her: <http://www.borup.info/FarveAndKemi/TagogFacade/Tagtat.aspx>

Og ellers kan du se nærmere her hos Icopal: <http://www.icopal.dk/Produkter/Vedligeholdelse/Reparation.aspx>

Er der tale om en større og kraftigere revne, ville jeg uden tvivl lade en tagdækker reparere skaden, og evt. samtidig få nedlagt taghætten der ikke bruges længere.


Held og lykke med det.

